তেজশ্ৰী প্ৰধান

তেজশ্ৰী প্ৰধান (জন্ম: ২ জুন ১৯৮৮) হৈছে এগৰাকী ভাৰতীয় দূৰদৰ্শন আৰু চলচ্চিত্ৰ অভিনেত্ৰী, যিয়ে একাধিক মাৰাঠী চলচ্চিত্ৰ আৰু ধাৰাবাহিকত অভিনয় কৰিছে। তেওঁ বিশেষকৈ আগ্নাবাই সাসুবাই (২০১৯), হোনাৰ সুন মি হ্যা ঘৰচি (২০১৩) আৰু ভীন দোঘানতলি হি তুটেনা (২০২৫) ধাৰাবাহিকত অভিনয় কৰা ‘শুভ্ৰা’, ‘জানহভি’ আৰু ‘স্বানন্দী’ চৰিত্ৰসমূহৰ বাবে জনাজাত। 

তেজশ্ৰীয়ে ‘গো-ষ্টোৰিজ’ নামৰ এটা ম'বাইল এপ্লিকেচনৰ বাবে কণ্ঠদানো কৰিছে, য’ত বিভিন্ন মাৰাঠী গল্প অন্তৰ্ভুক্ত আছে। তেওঁ আনকম্ফৰ্টেবল নামৰ এটা ইউটিউব ভিডিঅ’ত অংশগ্ৰহণ কৰিছিল আৰু TED Talks অনুষ্ঠানতো ভাষণ প্ৰদান কৰিছে।

 প্ৰাৰম্ভিক জীৱন 
প্ৰধানৰ জন্ম ২ জুন ১৯৮৮ চনত এটা মধ্যবিত্ত মহাৰাষ্ট্ৰীয় চান্দ্ৰসেনীয়া কায়স্থ প্ৰভু পৰিয়ালত হৈছিল। তেওঁ মুম্বাইৰ ওচৰৰ ডোম্বিভলিৰ বাসিন্দা। ১৫ বছৰ বয়সত তেওঁ ব্যক্তিত্ব বিকাশ পাঠ্যক্ৰমৰ সৈতে অভিনয় শিক্ষাৰ পাঠ্যক্ৰমতো নামভৰ্তি কৰে। কলেজৰ দ্বিতীয় বৰ্ষতে তেওঁ চলচ্চিত্ৰৰ প্ৰস্তাৱ লাভ কৰে। 

 ব্যক্তিগত জীৱন 
তেওঁ ২০১৪ চনত টিভি ধাৰাবাহিক হোনাৰ সুন মি হ্যা ঘৰচিৰ সহ-অভিনেতা শশাঙ্ক কেটকাৰক বিয়া কৰায়। এই দম্পতীয়ে ২০১৬ চনত বিবাহ-বিচ্ছেদ কৰে।

কেৰিয়াৰ
প্ৰাৰম্ভিক আত্মপ্ৰকাশ আৰু আৰম্ভণি পৰ্ব (২০০৭–২০১৩)
তেওঁে টেলিভিছনত হ্যা গোজিৰভান্যা ঘৰত ধাৰাবাহিকৰ জৰিয়তে আত্মপ্ৰকাশ কৰে। ইয়াৰ উপৰি তেওঁ তুজা নি মাজা ঘৰ শ্ৰিমন্তাচাত এটি সৰু ভূমিকা অভিনয় কৰে। তাৰ পিছত তেওঁ লেক লাডাকি হ্যা ঘৰচিত লক্ষ্মীৰ চৰিত্ৰত অভিনয় কৰে। তেওঁ ২০১০ চনত জেণ্ডা চলচ্চিত্ৰৰ জৰিয়তে মৰাঠী চলচ্চিত্ৰত আত্মপ্ৰকাশ কৰে।

সাফল্য আৰু পৰৱৰ্তী পৰ্ব (২০১৩–বৰ্তমান)
২০১৩ চনত তেওঁ হোনাৰ সুন মি হ্যা ঘৰচিত জানহৱীৰ মুখ্য চৰিত্ৰ লাভ কৰে। তেওঁ বিভিন্ন মৰাঠী চলচ্চিত্ৰ যেনে শৰ্যত, লগ্ন पाहावे करून, ডা° প্ৰকাশ বাবা আমটে – দ্য ৰিয়েল হিৰো, জাজমেণ্ট, আসেহি একদা ভাৱে আদি চলচ্চিত্ৰতো অভিনয় কৰে। ২০১৭ চনত তেওঁ তি সাধ্যা কায় करते চলচ্চিত্ৰত অভিনয় কৰি বিশেষ জনপ্ৰিয়তা লাভ কৰে। সেই একে বছৰতে তেওঁ বাস্তৱধৰ্মী অনুষ্ঠান সুৰ নৱা ধ্যাস নৱা সঞ্চালনা কৰে। ২০১৯ চনত তেওঁ বলিউডত বাবলু বেচেলৰ চলচ্চিত্ৰৰ জৰিয়তে গুৰুত্বপূৰ্ণ সুযোগ লাভ কৰে। তেওঁ আগ্গাবাই সাসুবাই ধাৰাবাহিকত শুভ্ৰাৰ চৰিত্ৰত অভিনয় কৰে।

তেওঁ প্ৰেমাচি গোস্তত মুক্তাৰ চৰিত্ৰতো অভিনয় কৰিছে। বৰ্তমান তেওঁ ভীন দোগানাতলি হি টুটেনা ধাৰাবাহিকত স্বানন্দীৰ মুখ্য চৰিত্ৰত অভিনয় কৰি আছে। লগতে তেওঁ আসা মি আশি মি নামৰ এখন মৰাঠী-ইংৰাজী দ্বিভাষিক চলচ্চিত্ৰতো অভিনয় কৰিছে, য'ত অজিঙ্ক্য দেও তেওঁৰ ৰোমাণ্টিক সহঅভিনেতা। 

অন্যান্য কাম আৰু গণমাধ্যম ভাবমূৰ্তি

তেজশ্ৰী বহুতো অনুষ্ঠানত অতিথি হিচাপে উপস্থিত হৈছে। ২০১৩ চনত তেওঁ প্ৰথমবাৰ চালা হাৱা য়েউ দ্যা অনুষ্ঠানত অতিথি হিচাপে উপস্থিত হৈ নিজৰ ধাৰাবাহিক হোনাৰ সুন মি হ্যা ঘৰচি প্ৰচাৰ কৰে। বিয়াৰ পাছত তেওঁ স্বামী শশাঙ্ক কেতকাৰৰ সৈতে হোম মিনিষ্টাৰ অনুষ্ঠানত অংশগ্ৰহণ কৰে। তাৰ পিছত তেওঁ পুনৰায় চালা হাৱা য়েউ দ্যাত উপস্থিত হৈ তি সাধ্যা কায় কৰে (২০১৭) প্ৰচাৰ কৰে। ২০১৮ চনত তেওঁ তুমচ্যাসাঠি কায় পন অনুষ্ঠানত সুৰ নৱা ধ্যাস নৱা প্ৰচাৰৰ বাবে উপস্থিত হয়। ২০১৯ চনত তেওঁ কানালা খাডা অনুষ্ঠানত অতিথি হিচাপে দেখা যায়। ২০২১ চনত তেওঁ পুনৰ চালা হাৱা য়েউ দ্যাত উপস্থিত হৈ আগ্গাবাই সাসুবাই প্ৰচাৰ কৰে। 

২০২০ চনত তেওঁ দ্য টাইমছ অৱ ইণ্ডিয়াৰ মৰাঠী টেলিভিছনৰ শীৰ্ষ ১৫ জন আকাংক্ষিত মহিলাৰ তালিকাত তৃতীয় স্থান লাভ কৰে। ২০১৯ চনত তেওঁ জনপ্ৰিয় মৰাঠী টিভি অভিনেত্ৰীৰ তালিকাত নৱম স্থান লাভ কৰে। ২০২১ চনত তেওঁ "মৰাঠী টেলিভিছনৰ আটাইতকৈ আকাংক্ষিত অভিনেত্ৰী" শীৰ্ষত স্থান লাভ কৰে। সেই একে বছৰতে তেওঁ "মহাৰাষ্ট্ৰৰ আকৰ্ষণীয় আৰু আকাংক্ষিত সৌন্দৰ্য" তালিকাত ষষ্ঠ স্থান লাভ কৰে।

অভিনয় জীৱনৰ উপৰি প্ৰধানেই কেইবাটাও ব্ৰেণ্ডৰ প্ৰচাৰ কৰে, যাৰ ভিতৰত আছে ডিছৱাচাৰ বাৰ, ZEE5, Vicco Turmeric, L'Oréal, K-Pra, আদি। তেওঁ Go-stories নামৰ মোবাইল এপ্লিকেশ্যনৰ বাবেও কণ্ঠদান কৰিছে। 

২০২১ চনত তেওঁ কীৰ্তি নেৰকাৰৰ সৈতে মিলি TeK Productions নামৰ নিজৰ প্ৰযোজনা প্ৰতিষ্ঠান আৰম্ভ কৰে। ২০২৩ চনত তেওঁ শীৰ্ষ ১০ জন মৰাঠী অভিনেত্ৰীৰ তালিকাত দশম স্থান লাভ কৰে।

 তথ্যসূত্ৰ 

 বাহ্যিক সংযোগ 




শ্ৰেণী:মাৰাঠী চলচ্চিত্ৰৰ অভিনেত্ৰী